title: Εκτελεστικός κανονισμός (ΕΕ) αριθ. 1191/2014 της Επιτροπής, της 30ής Οκτωβρίου 2014 , για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου

text:
               5.11.2014

               EL

               Επίσημη Εφημερίδα της Ευρωπαϊκής Ένωσης

               L 318/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1191/2014 ΤΗΣ ΕΠΙΤΡΟΠΉΣ
   της 30ής Οκτωβρίου 2014
   για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕE) αριθ. 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (1), και ιδίως το άρθρο 19 παράγραφος 7,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1493/2007 της Επιτροπής (2) καθορίστηκε ο μορφότυπος των εκθέσεων που υποβάλλουν οι παραγωγοί, εισαγωγείς και εξαγωγείς ορισμένων φθοριούχων αερίων θερμοκηπίου σύμφωνα με τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου (3). Ο κανονισμός (ΕΚ) αριθ. 842/2006 έχει στο μεταξύ καταργηθεί από τον κανονισμό (ΕΕ) αριθ. 517/2014. Το άρθρο 19 του κανονισμού (ΕΕ) αριθ. 517/2014 θεσπίζει νέες υποχρεώσεις υποβολής εκθέσεων σχετικά με την παραγωγή, την εισαγωγή, την εξαγωγή, τη χρήση ως πρώτη ύλη και την καταστροφή των ουσιών που απαριθμούνται στα παραρτήματα I και II του κανονισμού (ΕΕ) αριθ. 517/2014. Επομένως, ο εν λόγω κανονισμός θα πρέπει να αντικαταστήσει τον κανονισμό (ΕΚ) αριθ. 1493/2007.

               (2)

               Με σκοπό να εξασφαλιστεί η ομοιομορφία και η συνοχή όσον αφορά τη συλλογή στοιχείων και να περιοριστούν οι διοικητικές επιβαρύνσεις, οι επιχειρήσεις θα πρέπει να υποβάλουν τις πληροφορίες που απαιτούνται βάσει του άρθρου 19 του κανονισμού (ΕΕ) αριθ. 517/2014 μέσω ενός εργαλείου ηλεκτρονικής υποβολής εκθέσεων που περιέχει τα σχετικά έντυπα για τις μεμονωμένες δραστηριότητες· το εν λόγω εργαλείο παρέχεται από τον Ευρωπαϊκό Οργανισμό Περιβάλλοντος και είναι προσβάσιμο από τον δικτυακό τόπο της Ευρωπαϊκής Επιτροπής.

               (3)

               Τα στοιχεία σχετικά με τις ποσότητες υδροφθορανθράκων (HFC) που εξάγονται σε εξοπλισμό ο οποίος κατασκευάζεται στην ΕΕ για τον σκοπό αυτό, αν και δεν αφορούν την τιμή αναφοράς και τον υπολογισμό των ποσοστώσεων, παρεχόμενα σε εθελοντική βάση μπορεί να αποβούν χρήσιμα για την παρακολούθηση των οικονομικών επιπτώσεων από τη μείωση των ποσοτήτων υδροφθορανθράκων που διατίθενται στην αγορά.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 24 παράγραφος 1 του κανονισμού (ΕΕ) αριθ. 517/2014,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι εκθέσεις που απαιτούνται σύμφωνα με το άρθρο 19 του κανονισμού (ΕΕ) αριθ. 517/2014 υποβάλλονται ηλεκτρονικά, χρησιμοποιώντας το εργαλείο υποβολής εκθέσεων με βάση το υπόδειγμα που παρατίθεται στο παράρτημα του παρόντος κανονισμού· το εργαλείο αυτό είναι διαθέσιμο στον δικτυακό τόπο της Επιτροπής για τον σκοπό αυτό.
   Άρθρο 2
   Ο κανονισμός (ΕΚ) αριθ. 1493/2007 καταργείται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 150 της 20.5.2014, σ. 195.

      (2)  Κανονισμός (ΕΚ) αριθ. 1493/2007 της Επιτροπής, της 17ης Δεκεμβρίου 2007, για την καθιέρωση, σύμφωνα με τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, δελτίου υποβολής εκθέσεων για τους παραγωγούς, εισαγωγείς και εξαγωγείς ορισμένων φθοριούχων αερίων θερμοκηπίου (ΕΕ L 332 της 18.12.2007, σ. 7).

      (3)  Κανονισμός (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, της 17ης Μαΐου 2006, για ορισμένα φθοριούχα αέρια θερμοκηπίου (ΕΕ L 161 της 14.6.2006, σ. 1).

      ΠΑΡΑΡΤΗΜΑ
      ΓΕΝΙΚΕΣ ΕΠΕΞΗΓΗΣΕΙΣ
      Εκτός αν ορίζεται διαφορετικά στα τμήματα υποβολής εκθέσεων του παρόντος παραρτήματος, τα δηλούμενα στοιχεία καλύπτουν τις δραστηριότητες της επιχείρησης κατά το ημερολογιακό έτος για το οποίο υποβάλλεται η έκθεση.
      Οι μονάδες μέτρησης, τα αέρια που καλύπτονται, το επίπεδο λεπτομέρειας και η ένδειξη του έτους στη διάρκεια του οποίου πρέπει να υποβληθεί για πρώτη φορά έκθεση σχετικά με τις δραστηριότητες ορίζονται χωριστά σε κάθε τμήμα υποβολής εκθέσεων.
      Ο γενικός μορφότυπος του εργαλείου υποβολής εκθέσεων καθορίζεται στα ακόλουθα τμήματα υποβολής εκθέσεων. Η αρίθμηση των τμημάτων που παρουσιάζονται κατωτέρω δεν έχει καμία σχέση με την αρίθμηση του κανονισμού (ΕΕ) αριθ. 517/2014 ή με το ηλεκτρονικό εργαλείο υποβολής εκθέσεων, αλλά χρησιμοποιείται στους τύπους για τον αυτόματο υπολογισμό ορισμένων τιμών.

            Τμήματα υποβολής εκθέσεων

         Τμήμα 1:   Συμπληρώνεται από τους παραγωγούς αερίων — Άρθρο 19 παράγραφοι 1 και 2 του κανονισμού (ΕΕ) αριθ. 517/2014 και σημείο 1 στοιχεία α) και γ) του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014. Υποβάλλονται εκθέσεις για τις ποσότητες των μειγμάτων που περιέχουν τις εν λόγω ουσίες που διατίθενται στην αγορά, στις οποίες αναφέρονται επίσης οι ποσότητες που χρησιμοποιούνται ως συστατικά των μειγμάτων αυτών από άλλες πηγές εκτός από ίδια παραγωγή.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  1A

                  Συνολική ποσότητα παραγωγής από εγκαταστάσεις στην Ένωση

                  1B

                              —

                              ποσότητα της παραγωγής από εγκαταστάσεις στην Ένωση που αποτελείται από ανακτημένα υποπροϊόντα ή ανεπιθύμητα προϊόντα όπου τα εν λόγω υποπροϊόντα ή προϊόντα έχουν καταστραφεί στις εγκαταστάσεις πριν από τη διάθεση στην αγορά

                  Οι εκθέσεις από τους παραγωγούς που πραγματοποιούν την καταστροφή όσον αφορά τις συνολικές ποσότητες που έχουν καταστραφεί πρέπει να υποβάλλονται στο τμήμα υποβολής εκθέσεων 8

                  1Γ

                              —

                              ποσότητα της παραγωγής από εγκαταστάσεις στην Ένωση που αποτελείται από ανακτημένα υποπροϊόντα ή ανεπιθύμητα προϊόντα όπου τα εν λόγω υποπροϊόντα ή προϊόντα έχουν δοθεί σε άλλες εγκαταστάσεις προς καταστροφή και δεν έχουν προηγουμένως διατεθεί στην αγορά

                  Ταυτοποιείται η επιχείρηση που πραγματοποιεί την καταστροφή

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  1Δ

                  Συνολική ποσότητα των ίδιων προϊόντων που καταστρέφονται και που δεν έχουν προηγουμένως διατεθεί στην αγορά

                  1Δ = 1Β + 1Γ

                  1E

                  Παραγωγή που διατίθεται προς πώληση

                  1E = 1A – 1Δ

         Τμήμα 2:   Συμπληρώνεται από τους εισαγωγείς αερίων — Άρθρο 19 παράγραφος 1 του κανονισμού (ΕΕ) αριθ. 517/2014 και σημείο 2 στοιχείο α) του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014, για μείγματα που περιέχουν τουλάχιστον ένα από αυτά τα αέρια ή για κάθε αέριο ή μείγμα που περιέχεται σε εισαγόμενες προαναμεμειγμένες πολυόλες.
      Εδώ υποβάλλεται έκθεση μόνο για τις ποσότητες που εισάγονται χύδην, συμπεριλαμβανομένων των ποσοτήτων που αποστέλλονται μαζί με εξοπλισμό με στόχο να περιληφθούν στον εξοπλισμό μετά την εισαγωγή, αλλά όχι των ποσοτήτων που περιέχονται στον εξοπλισμό. Για τις εισαγωγές αερίων που περιέχονται σε προϊόντα ή τεχνικό εξοπλισμό υποβάλλεται έκθεση στο τμήμα υποβολής εκθέσεων 11. Υποβάλλεται έκθεση για όλες τις εισαγωγές, εκτός από τις εισαγωγές για διαμετακόμιση μέσω του τελωνειακού εδάφους της Ένωσης ή εισαγωγές στο πλαίσιο άλλων διαδικασιών που επιτρέπουν την προσωρινή κυκλοφορία των αγαθών στο τελωνειακό έδαφος υπό την προϋπόθεση ότι στην τελευταία περίπτωση τα εμπορεύματα δεν παραμένουν πάνω από 45 ημέρες στο τελωνειακό έδαφος.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  2A

                  Ποσότητα που εισάγεται στην Ένωση

         Τμήμα 3:   Συμπληρώνεται από τους εξαγωγείς αερίων — Άρθρο 19 παράγραφοι 1 και 2 του κανονισμού (ΕΕ) αριθ. 517/2014 και σημείο 3 στοιχεία α) και β) του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014, για μείγματα που περιέχουν τουλάχιστον ένα από αυτά τα αέρια ή για κάθε αέριο ή μείγμα που περιέχεται σε εξαγόμενες προαναμεμειγμένες πολυόλες.
      Στο παρόν τμήμα υποβάλλονται εκθέσεις μόνον για τις εξαγωγές αερίων χύδην, συμπεριλαμβανομένων τυχόν ποσοτήτων που αποστέλλονται μαζί με εξοπλισμό με στόχο να χρησιμεύσουν για τη γόμωση του εξοπλισμού μετά την εξαγωγή.
      Στο τμήμα υποβολής εκθέσεων 5 υποβάλλονται εκθέσεις για τις ποσότητες ίδιας παραγωγής ή ιδίων εισαγωγών που παρασχέθηκαν σε άλλες επιχειρήσεις στην Ένωση για άμεση εξαγωγή.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  3A

                  Συνολική ποσότητα που εξάγεται από την Ένωση

                  3B

                  Εξαχθείσες ποσότητες από ίδια παραγωγή ή εισαγωγή

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  3Γ

                  Εξαχθείσες ποσότητες που αγοράστηκαν από άλλες επιχειρήσεις εντός της Ένωσης

                  3Γ = 3A – 3B

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  3Δ

                  Ποσότητα που εξάγεται για ανακύκλωση

                  3E

                  Ποσότητα που εξάγεται για ποιοτική αποκατάσταση

                  3ΣΤ

                  Ποσότητα που εξάγεται για καταστροφή

         Τμήμα 4:   Συμπληρώνεται από τους παραγωγούς και εισαγωγείς αερίων — Άρθρο 19 παράγραφος 1 του κανονισμού (ΕΕ) αριθ. 517/2014 και σημείο 1 στοιχείο δ) και σημείο 2 στοιχεία β) και δ) του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014 ή για μείγματα που περιέχουν τουλάχιστον ένα από αυτά τα αέρια ή για κάθε αέριο ή μείγμα που περιέχεται σε προαναμεμειγμένες πολυόλες.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  4A

                  Σύνολο αποθεμάτων την 1η Ιανουαρίου

                  4B

                              —

                              εκ των οποίων: αποθέματα την 1η Ιανουαρίου ποσοτήτων ίδιας εισαγωγής ή παραγωγής

                  4Γ

                              —

                              εκ των οποίων: αποθέματα την 1η Ιανουαρίου ποσοτήτων ίδιας εισαγωγής ή παραγωγής που δεν έχουν προηγουμένως διατεθεί στην αγορά

                  Ιδίως ίδια παραγωγή που δεν έχει πωληθεί και ίδιες εισαγωγές που δεν έχουν τεθεί σε ελεύθερη κυκλοφορία

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  4Δ

                              —

                              εκ των οποίων: αποθέματα την 1η Ιανουαρίου ποσοτήτων ίδιας εισαγωγής ή παραγωγής που έχουν προηγουμένως διατεθεί στην αγορά

                  Ιδίως οι ίδιες εισαγωγές που τίθενται σε ελεύθερη κυκλοφορία
                  4Δ = 4B – 4Γ

                  4E

                  Άλλα αποθέματα την 1η Ιανουαρίου

                  Ιδίως από αγορές εντός της Ένωσης
                  4E = 4A – 4B

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  4ΣΤ

                  Σύνολο αποθεμάτων την 31η Δεκεμβρίου

                  4Ζ

                              —

                              εκ των οποίων: αποθέματα την 31η Δεκεμβρίου ποσοτήτων ίδιας εισαγωγής ή παραγωγής

                  4Η

                              —

                              εκ των οποίων: αποθέματα την 31η Δεκεμβρίου ποσοτήτων ίδιας εισαγωγής ή παραγωγής που δεν έχουν προηγουμένως διατεθεί στην αγορά

                  Ιδίως ίδια παραγωγή που δεν έχει πωληθεί και ίδιες εισαγωγές που δεν έχουν τεθεί σε ελεύθερη κυκλοφορία

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  4Θ

                              —

                              εκ των οποίων: αποθέματα την 31η Δεκεμβρίου ποσοτήτων ίδιας εισαγωγής ή παραγωγής που έχουν προηγουμένως διατεθεί στην αγορά

                  Ιδίως οι ίδιες εισαγωγές που τίθενται σε ελεύθερη κυκλοφορία
                  4Θ = 4Ζ – 4H

                  4Ι

                              —

                              εκ των οποίων: Άλλα αποθέματα την 31η Δεκεμβρίου

                  Ιδίως από αγορές εντός της Ένωσης
                  4Ι = 4ΣΤ – 4Ζ

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  4ΙΑ

                  Ποσότητα που απετέλεσε αντικείμενο ποιοτικής αποκατάστασης από την ίδια την επιχείρηση

                  4ΙΒ

                  Ποσότητα που ανακυκλώθηκε από την ίδια την επιχείρηση

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  4ΙΓ

                  Συνολική ποσότητα που διατέθηκε πραγματικά στην αγορά

                  4ΙΓ = 1E + 2A – 3B + 4Γ – 4H

         Τμήμα 5:   Ποσότητες για χρήσεις που εξαιρούνται δυνάμει του άρθρου 15 παράγραφος 2· συμπληρώνεται από παραγωγούς και εισαγωγείς υδροφθορανθράκων — Άρθρο 19 παράγραφοι 1, 2, 3 και 4 του κανονισμού (EΕ) αριθ. 517/2014 και σημείο 1 στοιχείο β) και σημείο 2 στοιχείο α) του παραρτήματος VII του κανονισμού (EΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε υδροφθοράνθρακα [για τα αέρια που απαριθμούνται στο τμήμα 1 του παραρτήματος Ι του κανονισμού (ΕΕ) αριθ. 517/2014, για μείγματα ή για προαναμεμειγμένες πολυόλες που περιέχουν τουλάχιστον ένα από αυτά τα αέρια].

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  5A

                  Ποσότητα που εισάγεται στην Ένωση για να καταστραφεί

                  Προσδιορίζεται/-ονται η/οι επιχείρηση/-ήσεις που πραγματοποιεί/-ούν την καταστροφή.
                  Οι εκθέσεις από τους εισαγωγείς που πραγματοποιούν οι ίδιοι την καταστροφή όσον αφορά τις ποσότητες που έχουν καταστραφεί υποβάλλονται στο τμήμα υποβολής εκθέσεων 8.

                  5B

                  Ποσότητα που χρησιμοποιείται από παραγωγό ή εισαγωγέα ως πρώτη ύλη ή την οποία ο παραγωγός ή ο εισαγωγέας προμηθεύει απευθείας σε επιχειρήσεις για χρήση ως πρώτη ύλη

                  Προσδιορίζεται/-ονται η/οι επιχείρηση/-ήσεις που χρησιμοποιεί/-ούν τις πρώτες ύλες.
                  Οι εκθέσεις όσον αφορά τη χρήση πρώτης ύλης από τους παραγωγούς ή τους εισαγωγείς που είναι και οι ίδιοι χρήστες της πρώτης ύλης υποβάλλονται στο τμήμα υποβολής εκθέσεων 7.

                  5Γ

                  Ποσότητα που προμηθεύεται απευθείας στις επιχειρήσεις για εξαγωγές εκτός της Ένωσης, όπου οι εν λόγω ποσότητες δεν καθίστανται εκ των υστέρων διαθέσιμες σε άλλο μέρος εντός της Ένωσης πριν από την εξαγωγή
                  Σε εθελοντική βάση, οι ποσότητες που προμηθεύονται απευθείας σε επιχειρήσεις για την κατασκευή εξοπλισμού στην Ένωση, όταν ο εξοπλισμός αυτός στη συνέχεια εξάγεται απευθείας από την Ένωση

                  Προσδιορίζεται/-ονται η/οι επιχείρηση/-ήσεις εξαγωγής. Θα πρέπει να υποβάλλονται έγγραφα επαλήθευσης.
                  Υποβάλλεται έκθεση μόνον για χύδην υδροφθοράνθρακες, όχι για τις ποσότητες που περιέχονται σε προϊόντα ή εξοπλισμό.
                  Για ενημερωτικούς σκοπούς μπορεί να παρέχονται στοιχεία που αφορούν την προμήθεια για την κατασκευή εξοπλισμού που εξάγεται απευθείας και θα πρέπει να προσδιορίζουν τον κατασκευαστή-εξαγωγέα εξοπλισμού και τις ποσότητες που εξήχθησαν.

                  5Δ

                  Ποσότητα που προμηθεύεται απευθείας για χρήση σε στρατιωτικό εξοπλισμό

                  Προσδιορίζεται η επιχείρηση που λαμβάνει την ποσότητα για χρήση σε στρατιωτικό εξοπλισμό.

                  5E

                  Ποσότητα που προμηθεύεται απευθείας σε επιχείρηση που τη χρησιμοποιεί για διαβρωτική χάραξη επιφανείας σε ημιαγωγά υλικά ή για τον καθαρισμό των κλιβάνων απόθεσης μέσω χημικού ατμού στη βιομηχανία κατασκευής ημιαγωγών

                  Προσδιορίζεται ο παραλαμβάνων κατασκευαστής ημιαγωγών.

                  5ΣΤ

                  Ποσότητα που προμηθεύεται απευθείας σε επιχείρηση παραγωγής βαθμονομημένων δοσίμετρων εισπνοής για τη λήψη φαρμακευτικών ουσιών

                  Προσδιορίεται ο παραγωγός που λαμβάνει βαθμονομημένα δοσίμετρα εισπνοής για τη λήψη φαρμακευτικών ουσιών.

         Τμήμα 6:   Κατηγορίες εφαρμογών αερίων για την αγορά της ΕΕ που συμπληρώνονται από παραγωγούς και εισαγωγείς αερίων — Άρθρο 19 παράγραφοι 1 και 2 του κανονισμού (EΕ) αριθ. 517/2014 και σημείο 1 στοιχείο α) και σημείο 2 στοιχείο α) του παραρτήματος VII του κανονισμού (EΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014 ή για μείγματα που περιέχουν τουλάχιστον ένα από αυτά τα αέρια.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  6A

                  Εξαγωγή

                  Για τους υδροφθοράνθρακες, η ποσότητα για την οποία υποβάλλεται έκθεση εδώ [6Α] είναι ίση ή ανώτερη από την ποσότητα για την οποία υποβλήθηκε έκθεση στο τμήμα υποβολής εκθέσεων 5, ως ποσότητα που προμηθεύεται απευθείας σε επιχειρήσεις για εξαγωγές εκτός της Ένωσης, όταν οι εν λόγω ποσότητες δεν κατέστησαν στη συνέχεια διαθέσιμες σε οποιοδήποτε άλλο μέρος εντός της Ένωσης πριν από την εξαγωγή [5Γ].

                  6B

                  Καταστροφή

                  Για τους υδροφθοράνθρακες, η ποσότητα για την οποία υποβάλλεται έκθεση εδώ [6Β] είναι ίση ή ανώτερη από εκείνη για την οποία υποβλήθηκε έκθεση στο τμήμα υποβολής εκθέσεων 5 ως ποσότητα που εισάγεται στην Ένωση για να καταστραφεί [5Α].

                  6Γ

                  Στρατιωτικός εξοπλισμός

                  Για τους υδροφθοράνθρακες, η ποσότητα για την οποία υποβάλλεται έκθεση εδώ [6Γ] είναι ίση ή ανώτερη από εκείνη για την οποία υποβλήθηκε έκθεση στο τμήμα υποβολής εκθέσεων 5 ως ποσότητα που προμηθεύεται απευθείας για χρήση σε στρατιωτικό εξοπλισμό [5Δ].

                  6Δ

                  Εξοπλισμός ψύξης, κλιματισμού και θέρμανσης

                  6E

                  Άλλα υγρά μεταφοράς θερμότητας

                  6ΣΤ

                  Παραγωγή αφρών

                  6Ζ

                  Παραγωγή προαναμεμειγμένων πολυολών

                  6H

                  Πυροπροστασία

                  6Θ

                  Αερολύματα — ιατρικά βαθμονομημένα δοσίμετρα εισπνοής

                  Για τους υδροφθοράνθρακες, η ποσότητα για την οποία υποβάλλεται έκθεση εδώ [6Θ] πρέπει να είναι ίση ή ανώτερη από την ποσότητα για την οποία υποβλήθηκε έκθεση στο τμήμα υποβολής εκθέσεων 5 ως ποσότητα που προμηθεύεται απευθείας σε επιχείρηση παραγωγής βαθμονομημένων δοσίμετρων εισπνοής για τη λήψη φαρμακευτικών ουσιών [5ΣΤ].

                  6Ι

                  Αερολύματα — άλλες χρήσεις

                  6ΙΑ

                  Διαλύτες

                  6ΙΒ

                  Πρώτες ύλες

                  Για τους υδροφθοράνθρακες, η ποσότητα για την οποία υποβάλλεται έκθεση εδώ [6ΙΒ] πρέπει να είναι ίση ή ανώτερη από την ποσότητα για την οποία υποβλήθηκε έκθεση στο τμήμα υποβολής εκθέσεων 5 ως ποσότητα που χρησιμοποιείται από έναν παραγωγό σε εφαρμογές πρώτης ύλης ή που προμηθεύεται απευθείας από παραγωγό ή εισαγωγέα σε επιχειρήσεις για χρήση σε εφαρμογές πρώτης ύλης [5Β].

                  6ΙΓ

                  Κατασκευή ημιαγωγών

                  Για τους υδροφθοράνθρακες, η ποσότητα για την οποία υποβάλλεται έκθεση εδώ [6ΙΓ] πρέπει να είναι ίση ή ανώτερη από την ποσότητα για την οποία υποβλήθηκε έκθεση στο τμήμα υποβολής εκθέσεων 5, ως ποσότητα που παρέχεται απευθείας σε επιχείρηση που τη χρησιμοποιεί για διαβρωτική χάραξη επιφανείας σε ημιαγωγά υλικά ή για τον καθαρισμό κλιβάνων απόθεσης μέσω χημικού ατμού στη βιομηχανία κατασκευής ημιαγωγών [5Ε].

                  6ΙΔ

                  Κατασκευή φωτοβολταϊκών

                  6ΙΕ

                  Κατασκευή άλλων ηλεκτρονικών ειδών

                  6ΙΣΤ

                  Ηλεκτρολογικός εξοπλισμός μεταγωγής

                  6ΙΖ

                  Επιταχυντές σωματιδίων

                  6ΙΗ

                  Χύτευση μαγνησίου

                  6ΙΘ

                  Αναισθησιολογία

                  6Κ

                  Άλλες ή άγνωστες εφαρμογές

                  Προσδιορίζεται/-ονται άλλη/-ες εφαρμογή/-ές και οι άγνωστες εφαρμογές αιτιολογούνται από τον υποβάλλοντα την έκθεση.

                  6ΚΑ

                  Διαρροή κατά την αποθήκευση, μεταφορά ή μεταγωγή

                  6ΚΒ

                  Λογιστικές διορθώσεις

                  Όταν υποβάλλεται έκθεση για τις ποσότητες αυτές, θα πρέπει να δίνεται επεξήγηση

                     ΑΥΤΟΜΑΤΟΙ ΥΠΟΛΟΓΙΣΜΟΙ ΠΟΣΟΤΗΤΩΝ

                  6ΚΓ

                  Συνολικές ποσότητες για τις κατηγορίες εφαρμογών

                  6ΚΓ = 6Α + 6B + 6Γ + 6Δ + 6E + 6ΣΤ + 6Ζ + 6H + 6Θ + 6Ι + 6ΙΑ + 6ΙΒ + 6ΙΓ + 6ΙΔ + 6ΙΕ + 6ΙΣΤ + 6ΙΖ + 6ΙΗ + 6ΙΘ + 6Κ + 6ΚΑ + 6ΚΒ
                  Εάν υποβληθεί σωστή έκθεση για τα στοιχεία, τότε οι συνολικές ποσότητες για τις κατηγορίες εφαρμογών [6ΚΓ] θα αντιστοιχούν στη συνολική ποσότητα που προμηθεύτηκε στην αγορά της Ένωσης [6ΚΔ].

                  6ΚΔ

                  Συνολική ποσότητα που προμηθεύτηκε στην αγορά της Ένωσης

                  6ΚΔ = 1E + 2A – 3B + 4B – 4Ζ + 4ΙΑ

         Τμήμα 7:   Συμπληρώνεται από τους χρήστες αερίων ως πρώτη ύλη — Άρθρο 19 παράγραφος 3 του κανονισμού (ΕΕ) αριθ. 517/2014 και σημείο 5 του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014 ή για μείγματα που περιέχουν τουλάχιστον ένα από αυτά τα αέρια.
      Στο σημείο αυτό υποβάλλονται εκθέσεις μόνον για τις ποσότητες που πράγματι χρησιμοποιούνται ως πρώτη ύλη.
      Όταν υδροφθοράνθρακες [αέρια που απαριθμούνται στο τμήμα 1 του παραρτήματος I του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από τα αέρια αυτά] έχουν παραχθεί ή εισαχθεί από την επιχείρηση που τα χρησιμοποιεί ως πρώτη ύλη, στο τμήμα 5 υποβάλλεται επίσης έκθεση για τις ποσότητες που χρησιμοποιούνται ως πρώτη ύλη. Στην περίπτωση που η επιχείρηση παρήγαγε ή εισήγαγε τα αέρια αυτά και στη συνέχεια τα πώλησε σε άλλες επιχειρήσεις για χρήση ως πρώτη ύλη, υποβάλλεται έκθεση για τις παρεχόμενες ποσότητες μόνο στο τμήμα υποβολής εκθέσεων 5, με προσδιορισμό της επιχείρησης που χρησιμοποιεί την πρώτη ύλη.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  7A

                  Ποσότητα που χρησιμοποιήθηκε ως πρώτη ύλη από την ίδια την επιχείρηση

         Τμήμα 8:   Συμπληρώνεται από τις επιχειρήσεις που έχουν καταστρέψει αέρια — Άρθρο 19 παράγραφος 2 του κανονισμού (ΕΕ) αριθ. 517/2014 και σημείο 4 του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε φθοριούχο αέριο του θερμοκηπίου που απαριθμείται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014 ή για μείγματα που περιέχουν τουλάχιστον ένα από αυτά τα αέρια.
      Πρέπει να υποβάλλεται έκθεση για τις συνολικές ποσότητες που καταστράφηκαν από την ίδια επιχείρηση που υποβάλλει την έκθεση. Οι επιχειρήσεις που είναι παραγωγοί υποβάλλουν επίσης στο τμήμα υποβολής εκθέσεων 1 έκθεση σχετικά με τις ποσότητες ίδιας παραγωγής που έχουν καταστραφεί.
      Οι επιχειρήσεις που είναι εισαγωγείς υδροφθορανθράκων [αέρια που απαριθμούνται στο τμήμα 1 του παραρτήματος I του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από τα αέρια αυτά] υποβάλλουν έκθεση για τις ποσότητες των εισαγωγών που έχουν καταστραφεί στο τμήμα υποβολής εκθέσεων 5.
      Για τις ποσότητες που αποστέλλονται για καταστροφή σε άλλες επιχειρήσεις στην ΕΕ δεν υποβάλλεται έκθεση εδώ. Για τις ποσότητες που εξήχθησαν για καταστροφή εκτός της ΕΕ πρέπει να υποβάλλεται έκθεση στο 3ΣΤ.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  8A

                  Ποσότητα που καταστράφηκε με καύση σε υψηλή θερμοκρασία από την εταιρεία που υποβάλλει την έκθεση

                  8B

                  Ποσότητα που καταστράφηκε με θερμική εκρόφηση από την εταιρεία που υποβάλλει την έκθεση

                  8Γ

                  Ποσότητα που καταστράφηκε με χρήση άλλων τεχνολογιών από την εταιρεία που υποβάλλει την έκθεση

                  Καθορίζονται οι τεχνολογίες καταστροφής που χρησιμοποιήθηκαν

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  8Δ

                  Συνολική ποσότητα που καταστράφηκε από την ίδια την επιχείρηση

                  8Δ = 8A + 8B + 8Γ

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  8E

                  Αποθέματα την 1η Ιανουαρίου που έχουν προγραμματιστεί να καταστραφούν

                  8ΣΤ

                  Αποθέματα την 31η Δεκεμβρίου που προορίζονται για καταστροφή και που έχουν προγραμματιστεί να καταστραφούν

         Τμήμα 9:   Συμπληρώνεται από τους παραγωγούς ή τους εισαγωγείς που χορήγησαν άδεια για τη χρήση ποσόστωσης υδροφθοράνθρακα στις επιχειρήσεις που διαθέτουν στην αγορά εξοπλισμό ψύξης, κλιματισμού και αντλιών θερμότητας που περιέχει υδροφθοράνθρακες — Άρθρο 19 παράγραφος 1 του κανονισμού (ΕΕ) αριθ. 517/2014 και σημείο 1 στοιχείο ε) και σημείο 2 στοιχείο γ) του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες μέσα στο 2015 (το αργότερο έως τις 31 Μαρτίου 2016).
      Στην έκθεση οι ποσότητες δηλώνονται σε τόνους ισοδύναμων CO2 με ακρίβεια στον 1 τόνο ισοδύναμου CO2, χωρίς να γίνεται διάκριση μεταξύ των διαφόρων υδροφθορανθράκων.
      Έκθεση υποβάλλεται μόνον για τις εγκρίσεις που εκδόθηκαν κατά το ημερολογιακό έτος για το οποίο υποβάλλεται η έκθεση.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  9A

                  Οι ποσότητες που υπόκεινται σε εγκρίσεις χρήσης ποσόστωσης που παρέχεται στους παραγωγούς ή εισαγωγείς εξοπλισμού που ήδη περιέχει υδροφθοράνθρακες σύμφωνα με το άρθρο 18 παράγραφος 2 του κανονισμού (ΕΕ) αριθ. 517/2014

                  Προσδιορίζεται η επιχείρηση που λαμβάνει την έγκριση.

         Τμήμα 10:   Συμπληρώνεται από επιχειρήσεις στις οποίες έχει κατανεμηθεί ποσόστωση αποκλειστικά με βάση δήλωση σύμφωνα με το άρθρο 16 παράγραφος 2 του κανονισμού (ΕΕ) αριθ. 517/2014 και οι οποίες έχουν χορηγήσει άδεια για τη χρήση ποσόστωσης υδροφθοράνθρακα σε επιχειρήσεις που διαθέτουν στην αγορά εξοπλισμό ψύξης, κλιματισμού και αντλιών θερμότητας που περιέχει υδροφθοράνθρακες σύμφωνα με το άρθρο 18 παράγραφος 2 δεύτερο εδάφιο του κανονισμού (ΕΕ) αριθ. 517/2014 — Άρθρο 19 παράγραφος 1 του κανονισμού (ΕΕ) αριθ. 517/2014 και σημείο 1 στοιχείο α) και σημείο 2 στοιχείο γ) του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες μέσα στο 2015 (το αργότερο έως τις 31 Μαρτίου 2016).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε υδροφθοράνθρακα [αέρια που απαριθμούνται στο τμήμα 1 του παραρτήματος Ι του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από αυτά τα αέρια].
      Στο παρόν τμήμα υποβολής εκθέσεων υποβάλλονται εκθέσεις σχετικά με όλες τις προμήθειες υδροφθορανθράκων που συνδέονται με τις εγκρίσεις που εκδόθηκαν κατά το ημερολογιακό έτος για το οποίο υποβάλλεται η έκθεση, όπως αναφέρεται στο τμήμα 9. Οι πληροφορίες αυτές είναι αναγκαίες για την επαλήθευση της συμμόρφωσης με το άρθρο 18 παράγραφος 2 του κανονισμού (ΕΕ) αριθ. 517/2014.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  10A

                  Ποσότητα αερίου που παρέχεται στις επιχειρήσεις στις οποίες χορηγήθηκαν άδειες για τη διάθεση στην αγορά εξοπλισμού ψύξης, κλιματισμού και αντλιών θερμότητας που περιέχει υδροφθοράνθρακες.

                  Προσδιορίζεται/-ονται η/οι επιχείρηση/-ήσεις παραλαβής.
                  Μαζί με την έκθεση, οι επιχειρήσεις θα πρέπει να υποβάλλουν πρόσθετα αποδεικτικά στοιχεία για όλες τις φυσικές προμήθειες για τις οποίες υποβάλλεται εδώ έκθεση (π.χ. τιμολόγια).

         Τμήμα 11:   Συμπληρώνεται από επιχειρήσεις που έχουν διαθέσει στην αγορά αέρια που περιέχονται σε προϊόντα ή τεχνικό εξοπλισμό, σύμφωνα με το άρθρο 19 παράγραφος 4 του κανονισμού 517/2014 — Άρθρο 19 παράγραφος 4 του κανονισμού (ΕΕ) αριθ. 517/2014 και σημείο 6 του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2014 (το αργότερο έως τις 31 Μαρτίου 2015).
      Για τις ποσότητες φθοριούχων αερίων θερμοκηπίου που απαριθμούνται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από αυτά τα αέρια που περιέχονται σε προϊόντα και εξοπλισμό υποβάλλονται εκθέσεις σε μετρικούς τόνους με ακρίβεια στο τρίτο δεκαδικό ψηφίο, ανά κατηγορία. Εκτός από τη συνολική ποσότητα των αερίων, υποβάλλεται έκθεση και για τον αριθμό των μονάδων ανά κατηγορία, εκτός εάν αναφέρεται διαφορετικά.
      Οι παραγωγοί προϊόντων ή εξοπλισμού που κατασκευάζεται στην Ένωση δεν υποβάλλουν έκθεση για τα προϊόντα και τον εξοπλισμό σε περιπτώσεις όπου τα αέρια είχαν προηγουμένως εισαχθεί ή παραχθεί στην Ένωση. Όταν ένας παραγωγός παράγει ο ίδιος χύδην αέριο στην Ένωση για χρήση στην Ένωση για την κατασκευή προϊόντων και εξοπλισμού, η έκθεση για την παραγωγή (τμήμα υποβολής εκθέσεων 1) θα πρέπει επίσης να καλύπτει τις σχετικές ποσότητες αερίου, οπότε για τις ποσότητες αυτές δεν υποβάλλεται έκθεση στο παρόν τμήμα.
      Οι εισαγωγείς προϊόντων ή εξοπλισμού που περιέχει φθοριούχο αέριο θερμοκηπίου που απαριθμείται στο παράρτημα I ή II του κανονισμού (ΕΕ) αριθ. 517/2014 υποβάλλουν έκθεση για κάθε εισαγωγή αερίου που τίθεται από τις τελωνειακές υπηρεσίες σε ελεύθερη κυκλοφορία στην Ένωση. Για τις εισαγωγές προαναμεμειγμένων πολυολών δεν υποβάλλεται έκθεση στο παρόν τμήμα, αλλά στο τμήμα 2. Όταν οι υδροφθοράνθρακες [αέρια που απαριθμούνται στο τμήμα 1 του παραρτήματος I του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από τα αέρια αυτά] που περιέχονται σε εισαγόμενο εξοπλισμό ψύξης, κλιματισμού ή αντλιών θερμότητας είχαν προηγουμένως εξαχθεί από την Ένωση και είχαν αποτελέσει αντικείμενο περιορισμών στην ποσόστωση υδροφθορανθράκων για διάθεση στην αγορά, υποβάλλεται έκθεση στο τμήμα υποβολής εκθέσεων 12 για να αποδειχθεί η συμμόρφωσή τους με το άρθρο 14 του κανονισμού (ΕΕ) αριθ. 517/2014.
      Οι κατηγορίες προϊόντων ή εξοπλισμού που απαριθμούνται κατωτέρω περιλαμβάνουν συστατικά που προορίζονται για τις συγκεκριμένες κατηγορίες προϊόντων ή εξοπλισμού.
      Ο όρος «άμεσος σχεδιασμός» αναφέρεται ιδίως στα συστήματα αέρα-αέρα, νερού-αέρα, άλμης-αέρα· ο όρος «έμμεσος σχεδιασμός» αναφέρεται ιδίως σε συστήματα αέρα-νερού, νερού-νερού και άλμης-νερού, συμπεριλαμβανομένων των υδρονικών αντλιών θερμότητας.

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                     ΣΧΟΛΙΑ

                  11A

                  Στατικός εξοπλισμός για ψύξη ή θέρμανση άνεσης

                  11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  11A1

                  Στατικός εξοπλισμός για ψύξη/θέρμανση άνεσης, άμεσος σχεδιασμός: Αυτόνομες/μονοκόμματες μονάδες κινητού τύπου

                  11A2

                  Στατικός εξοπλισμός για ψύξη/θέρμανση άνεσης, άμεσος σχεδιασμός: μεμονωμένες/μονοκόμματες μονάδες οροφής

                  11A3

                  Στατικός εξοπλισμός για ψύξη/θέρμανση άνεσης, άμεσος σχεδιασμός: μεμονωμένες/μονοκόμματες μονάδες άλλου τύπου

                  Προσδιορίζεται/-ονται ο/οι τύπος/-οι εξοπλισμού.

                  11A4

                  Στατικός εξοπλισμός για ψύξη/θέρμανση άνεσης, άμεσος σχεδιασμός: επιμέρους διαιρούμενες μονάδες που περιέχουν 3 ή περισσότερα χιλιόγραμμα ψυκτικού μέσου

                  11A5

                  Στατικός εξοπλισμός για ψύξη/θέρμανση άνεσης, άμεσος σχεδιασμός: επιμέρους διαιρούμενες μονάδες που περιέχουν λιγότερα από 3 χιλιόγραμμα ψυκτικού μέσου

                  11A6

                  Στατικός εξοπλισμός για ψύξη/θέρμανση άνεσης, άμεσος σχεδιασμός: πολλαπλές διαιρούμενες μονάδες

                  11A7

                  Στατικός εξοπλισμός για ψύξη/θέρμανση άνεσης, έμμεσος σχεδιασμός: μεμονωμένες/μονοκόμματες μονάδες για οικιακή χρήση

                  11A8

                  Στατικός εξοπλισμός για ψύξη/θέρμανση άνεσης, έμμεσος σχεδιασμός: μεμονωμένες/μονοκόμματες μονάδες για εμπορική ή βιομηχανική χρήση

                  11A9

                  Στατικός εξοπλισμός για ψύξη/θέρμανση άνεσης, έμμεσος σχεδιασμός: μεμονωμένες/μονοκόμματες μονάδες για άλλες χρήσεις

                  Προσδιορίζεται/-ονται η/οι επιδιωκόμενη/-ες χρήση/-εις.

                  11A10

                  Στατικός εξοπλισμός για ψύξη/θέρμανση άνεσης, έμμεσος σχεδιασμός: διαιρούμενες μονάδες για οικιακή χρήση

                  11A11

                  Στατικός εξοπλισμός για ψύξη/θέρμανση άνεσης, έμμεσος σχεδιασμός: διαιρούμενες μονάδες για εμπορική ή βιομηχανική χρήση

                  11A12

                  Στατικός εξοπλισμός για ψύξη/θέρμανση άνεσης, έμμεσος σχεδιασμός: διαιρούμενες μονάδες για άλλες χρήσεις

                  Προσδιορίζεται/-ονται η/οι επιδιωκόμενη/-ες χρήση/-εις.

                  11A13

                  Στατικός εξοπλισμός για ψύξη/θέρμανση άνεσης, άμεσος και έμμεσος σχεδιασμός: μεμονωμένες/μονοκόμματες μονάδες

                  11A14

                  Στατικός εξοπλισμός για ψύξη/θέρμανση άνεσης, άμεσος και έμμεσος σχεδιασμός: διαιρούμενες μονάδες

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  11B

                  Στατικός ψυκτικός εξοπλισμός

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  11B 1

                  Στατικός ψυκτικός εξοπλισμός, άμεσος σχεδιασμός: μεμονωμένες/μονοκόμματες μονάδες για οικιακή χρήση

                  11B2

                  Στατικός ψυκτικός εξοπλισμός, άμεσος σχεδιασμός: μεμονωμένες/μονοκόμματες μονάδες για εμπορική ή βιομηχανική χρήση

                  11B3

                  Στατικός ψυκτικός εξοπλισμός, άμεσος σχεδιασμός: μεμονωμένες/μονοκόμματες μονάδες για άλλες χρήσεις

                  Προσδιορίζεται/-ονται η/οι επιδιωκόμενη/-ες χρήση/-εις.

                  11B4

                  Στατικός ψυκτικός εξοπλισμός, άμεσος σχεδιασμός: διαιρούμενες μονάδες για εμπορική ή βιομηχανική χρήση

                  11B5

                  Στατικός ψυκτικός εξοπλισμός, άμεσος σχεδιασμός: διαιρούμενες μονάδες για άλλες χρήσεις

                  Προσδιορίζεται/-ονται η/οι επιδιωκόμενη/-ες χρήση/-εις.

                  11B6

                  Στατικός ψυκτικός εξοπλισμός, έμμεσος σχεδιασμός: μεμονωμένες/μονοκόμματες μονάδες για εμπορική ή βιομηχανική χρήση

                  11B7

                  Στατικός ψυκτικός εξοπλισμός, έμμεσος σχεδιασμός: μεμονωμένες/μονοκόμματες μονάδες για άλλες χρήσεις

                  Προσδιορίζεται/-ονται η/οι επιδιωκόμενη/-ες χρήση/-εις.

                  11B8

                  Στατικός ψυκτικός εξοπλισμός, έμμεσος σχεδιασμός: διαιρούμενες μονάδες για εμπορική ή βιομηχανική χρήση

                  11B9

                  Στατικός ψυκτικός εξοπλισμός, έμμεσος σχεδιασμός: διαιρούμενες μονάδες για άλλες χρήσεις

                  Προσδιορίζεται/-ονται η/οι επιδιωκόμενη/-ες χρήση/-εις.

                  11B10

                  Στατικός ψυκτικός εξοπλισμός, άμεσος και έμμεσος σχεδιασμός: μεμονωμένες/μονοκόμματες μονάδες

                  11B11

                  Στατικός ψυκτικός εξοπλισμός, άμεσος και έμμεσος σχεδιασμός: διαιρούμενες μονάδες

                  11B12

                  Στατικός εξοπλισμός για ψύξη/θέρμανση μεταποιητικών διαδικασιών, άμεσος σχεδιασμός

                  11B13

                  Στατικός εξοπλισμός για ψύξη/θέρμανση μεταποιητικών διαδικασιών, έμμεσος σχεδιασμός

                  11B14

                  Στατικός εξοπλισμός για ψύξη/θέρμανση μεταποιητικών διαδικασιών, άμεσος και έμμεσος σχεδιασμός

                  11Γ

                  Στεγνωτήρια τυμπάνου με αντλίες θερμότητας

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  11Δ

                  Στατικός εξοπλισμός θέρμανσης/κλιματισμού, συμπεριλαμβανομένων των αντλιών θερμότητας, καθώς και εξοπλισμός ψύξης (HACR) για οποιουσδήποτε άλλους σκοπούς

                  11Δ = 11Δ1 + 11Δ2 + 11Δ3

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  11Δ1

                  Στατικός εξοπλισμός HACR για οποιουσδήποτε άλλους σκοπούς, άμεσος σχεδιασμός

                  Προσδιορίζεται/-ονται ο/οι τύπος/-οι και ο/οι σκοπός/-οί του εξοπλισμού.

                  11Δ2

                  Στατικός εξοπλισμός HACR για οποιουσδήποτε άλλους σκοπούς, έμμεσος σχεδιασμός

                  Προσδιορίζεται/-ονται ο/οι τύπος/-οι και ο/οι σκοπός/-οί του εξοπλισμού.

                  11Δ3

                  Στατικός εξοπλισμός HACR για οποιουσδήποτε άλλους σκοπούς, άμεσος και έμμεσος σχεδιασμός

                  Προσδιορίζεται/-ονται ο/οι τύπος/-οι και ο/οι σκοπός/-οί του εξοπλισμού.

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  11E

                  Κινητός εξοπλισμός ψύξης

                  11E = 11E1 + 11E2 + 11E3 + 11E4

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  11E1

                  Κινητός εξοπλισμός ψύξης για ελαφρά επαγγελματικά οχήματα-ψυγεία (π.χ. ημιφορτηγά)

                  11E2

                  Κινητός εξοπλισμός ψύξης για βαρέα επαγγελματικά οχήματα-ψυγεία (συμπεριλαμβανομένων των φορτηγών και των ρυμουλκούμενων)

                  11E3

                  Κινητός εξοπλισμός ψύξης για πλοία-ψυγεία

                  11E4

                  Οποιοσδήποτε άλλος κινητός εξοπλισμός ψύξης

                  Προσδιορίζεται/-ονται ο/οι τύπος/-οι εξοπλισμού.

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  11ΣΤ

                  Κινητός εξοπλισμός κλιματισμού

                  11ΣΤ = 11ΣΤ1 + 11ΣΤ2 + 11ΣΤ3 + 11ΣΤ4 + 11ΣΤ5 + 11ΣΤ6 + 11FΣΤ7 + 11ΣΤ8 + 11ΣΤ9

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  11ΣΤ1

                  Κινητός εξοπλισμός κλιματισμού για επιβατικά αυτοκίνητα

                  11ΣΤ2

                  Κινητός εξοπλισμός κλιματισμού για λεωφορεία

                  11ΣΤ3

                  Κινητός εξοπλισμός κλιματισμού για ημιφορτηγά (ελαφρά επαγγελματικά οχήματα)

                  11ΣΤ4

                  Κινητός εξοπλισμός κλιματισμού για φορτηγά και ρυμουλκούμενα (βαρέα επαγγελματικά οχήματα)

                  11ΣΤ5

                  Κινητός εξοπλισμός κλιματισμού για γεωργικά, δασικά και κατασκευαστικά οχήματα και μηχανήματα

                  11ΣΤ6

                  Κινητός εξοπλισμός κλιματισμού για σιδηροδρομικά οχήματα

                  11ΣΤ7

                  Κινητός εξοπλισμός κλιματισμού για πλοία

                  11ΣΤ8

                  Κινητός εξοπλισμός κλιματισμού για αεροσκάφη και ελικόπτερα

                  11ΣΤ9

                  Οποιοσδήποτε άλλος κινητός εξοπλισμός κλιματισμού

                  Προσδιορίζεται/-ονται ο/οι τύπος/-οι εξοπλισμού.

                     ΑΥΤΟΜΑΤΑ ΥΠΟΛΟΓΙΖΟΜΕΝΗ ΑΞΙΑ

                     11Ζ

                     Σύνολο εξοπλισμού ψύξης, κλιματισμού ή αντλιών θερμότητας

                     11Ζ = 11A + 11B + 11Γ + 11Δ + 11E + 11ΣΤ

                  11H

                  Προϊόντα αφρού

                  11H = 11H1 + 11H2 + 11H3 + 11H4

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                  11H1

                  Μονωτικές σανίδες από εξελασμένο πολυστυρένιο (XPS)

                  Οι ποσότητες μονωτικών σανίδων από XPS αναφέρονται σε κυβικά μέτρα (δίπλα στις ποσότητες των φθοριούχων αερίων που περιέχουν, σε μετρικούς τόνους)

                  11H2

                  Μονωτικές σανίδες από πολυουρεθάνη (PU)

                  Οι ποσότητες μονωτικών σανίδων από PU αναφέρονται σε κυβικά μέτρα (δίπλα στις ποσότητες των φθοριούχων αερίων που περιέχουν, σε μετρικούς τόνους)

                  11H3

                  Αφρός ενός συστατικού (OCF)

                  Η μονάδα μέτρησης μπορεί να είναι δοχεία OCF (δίπλα στις ποσότητες των φθοριούχων αερίων που περιέχουν, σε μετρικούς τόνους)

                  11H4

                  Άλλα προϊόντα αφρού

                  Προσδιορίζεται/-ονται η/οι κατηγορία/-ες προϊόντος.
                  Για τις εισαγωγές προαναμεμειγμένων πολυολών (π.χ. συστήματα/εμπορευματοκιβώτια αφρού) δεν υποβάλλεται έκθεση εδώ, αλλά στο τμήμα 2.
                  Οι ποσότητες των προϊόντων αφρού αναφέρονται είτε σε κυβικά μέτρα, είτε σε μετρικούς τόνους, είτε σε τεμάχια προϊόντων/τεμάχια εξοπλισμού (δίπλα στις ποσότητες των φθοριούχων αερίων που περιέχουν, σε μετρικούς τόνους)

                  11Θ

                  Εξοπλισμός πυροπροστασίας (συμπεριλαμβανομένων των συστημάτων που ενσωματώνονται στα οχήματα)

                  11Ι

                  Ιατρικά ή φαρμακευτικά αερολύματα

                  11ΙΑ

                  Μη ιατρικά αερολύματα

                  11ΙΒ

                  Ιατρικός εξοπλισμός (εκτός των αερολυμάτων)

                  11ΙΓ

                  Συσκευές μεταγωγής για τη μεταφορά και τη διανομή ηλεκτρικής ενέργειας

                  11ΙΔ

                  Άλλος ηλεκτρικός εξοπλισμός μεταφοράς και διανομής

                  11ΙΕ

                  Επιταχυντές σωματιδίων

                  11ΙΣΤ

                  Άλλα προϊόντα και εξοπλισμός που περιέχουν αέρια που απαριθμούνται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014

                  Προσδιορίζεται/-ονται η/οι κατηγορία/-ες προϊόντος ή εξοπλισμού.
                  Η μονάδα μέτρησης μπορεί να είναι είτε ο όγκος, είτε το βάρος ή είτε τα τεμάχια προϊόντος/εξοπλισμού
                  (δίπλα στις ποσότητες των φθοριούχων αερίων που περιέχουν, σε μετρικούς τόνους)

                     ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                  11ΙΖ

                  Σύνολο προϊόντων και εξοπλισμού που περιέχουν αέρια που απαριθμούνται στο παράρτημα Ι ή στο παράρτημα ΙΙ του κανονισμού (ΕΕ) αριθ. 517/2014

                  11ΙΖ = 11Ζ + 11H + 11Θ + 11Ι + 11ΙΑ + 11ΙΒ + 11ΙΓ + 11ΙΔ + 11ΙΕ + 11ΙΣΤ

         Τμήμα 12:   Συμπληρώνεται από τους εισαγωγείς εξοπλισμού ψύξης, κλιματισμού ή αντλιών θερμότητας που περιέχει υδροφθοράνθρακες, όπου οι υδροφθοράνθρακες που περιέχονται στον εισαγόμενο εξοπλισμό είχαν προηγουμένως εξαχθεί από την Ένωση και αποκτηθεί από κατασκευαστές εξοπλισμού απευθείας από την επιχείρηση εξαγωγής και υπάγονταν στους περιορισμούς της ποσόστωσης υδροφθοράνθρακα για διάθεση στην αγορά της Ένωσης — Άρθρο 19 παράγραφος 5 του κανονισμού (ΕΕ) αριθ. 517/2014 και σημείο 6 του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2017 (το αργότερο έως τις 31 Μαρτίου 2018).
      Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε υδροφθοράνθρακα [αέρια που απαριθμούνται στο τμήμα 1 του παραρτήματος Ι του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από αυτά τα αέρια].

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΧΟΛΙΑ

                  12A

                  Ποσότητα υδροφθορανθράκων που περιέχει ο εισαγόμενος εξοπλισμός για τον οποίο οι υδροφθοράνθρακες είχαν προηγουμένως εξαχθεί από την Ένωση και είχαν υποβληθεί στους περιορισμούς της ποσόστωσης υδροφθοράνθρακα για διάθεση στην αγορά της Ένωσης

                  Προσδιορίζεται/-ονται η/οι επιχείρηση/-ήσεις και το/τα έτος/-η εξαγωγής.

         Τμήμα 13:   Συμπληρώνεται από τους εισαγωγείς εξοπλισμού ψύξης, κλιματισμού ή αντλιών θερμότητας που περιέχουν υδροφθοράνθρακες, όπου οι υδροφθοράνθρακες που περιέχονται στον εξοπλισμό υπάγονται στο σύστημα ποσοστώσεων με τη χρήση των εγκρίσεων — Άρθρο 19 παράγραφος 5 του κανονισμού (ΕΕ) αριθ. 517/2014 και σημείο 6 του παραρτήματος VII του κανονισμού (ΕΕ) αριθ. 517/2014

      Εφαρμόζεται για πρώτη φορά σε έκθεση σχετικά με τις δραστηριότητες μέσα στο 2017 (το αργότερο έως τις 31 Μαρτίου 2018).
      Οι ποσότητες πρέπει να δηλώνονται σε τόνους ισοδύναμου CO2 με ακρίβεια στον 1 τόνο ισοδύναμου CO2, χωρίς διάκριση μεταξύ των διαφορετικών υδροφθορανθράκων [αέρια που απαριθμούνται στο τμήμα 1 του παραρτήματος Ι του κανονισμού (ΕΕ) αριθ. 517/2014 ή μείγματα που περιέχουν τουλάχιστον ένα από αυτά τα αέρια].
      Οι επιχειρήσεις υποβάλλουν έκθεση για όλες τις εγκρίσεις χρήσης ποσοστώσεων υδροφθοράνθρακα που καλύπτουν τη διάθεση στην αγορά υδροφθορανθράκων που περιέχονται σε εξοπλισμό ψύξης, κλιματισμού ή αντλιών θερμότητας κατά τη διάρκεια του ημερολογιακού έτους για το οποίο υποβάλλεται η έκθεση.

                     ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                     ΣΗΜΕΙΩΣΕΙΣ

                  13A

                  Οι ποσότητες υπόκεινται σε εγκρίσεις χρήσης των ποσοστώσεων υδροφθοράνθρακα που ελήφθησαν δυνάμει του άρθρου 18 παράγραφος 2 του κανονισμού (ΕΕ) αριθ. 517/2014

                  Προσδιορίζεται/-ονται η/οι εγκεκριμένη/-ες επιχείρηση/-ήσεις και το έτος που δόθηκε η έγκριση.


title: Εκτελεστικός κανονισμός (ΕΕ) 2017/408 της Επιτροπής, της 8ης Μαρτίου 2017, για την έγκριση της δραστικής ουσίας χαμηλού κινδύνου «ήπιος ιός της μωσαΐκωσης του pepino, απομονωμένο στέλεχος VC1», σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
                  9.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 63/91

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/408 ΤΗΣ ΕΠΙΤΡΟΠΉΣ
      της 8ης Μαρτίου 2017
      για την έγκριση της δραστικής ουσίας χαμηλού κινδύνου «ήπιος ιός της μωσαΐκωσης του pepino, απομονωμένο στέλεχος VC1», σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 22 παράγραφος 1 σε συνδυασμό με το άρθρο 13 παράγραφος 2,
      Εκτιμώντας τα ακόλουθα:

                  (1)

                  Σύμφωνα με το άρθρο 7 παράγραφος 1 του κανονισμού (ΕΚ) αριθ. 1107/2009, οι Κάτω Χώρες έλαβαν στις 2 Δεκεμβρίου 2013 αίτηση από την εταιρεία Valto BV για την έγκριση της δραστικής ουσίας «ήπιος ιός της μωσαΐκωσης του pepino, απομονωμένο στέλεχος VC1» (Mild Pepino Mosaic Virus isolate VC1). Σύμφωνα με το άρθρο 9 παράγραφος 3 του εν λόγω κανονισμού, οι Κάτω Χώρες, ως κράτος μέλος-εισηγητής, ενημέρωσαν τον αιτούντα, τα λοιπά κράτη μέλη, την Επιτροπή και την Ευρωπαϊκή Αρχή για την Ασφάλεια των Τροφίμων (στο εξής «η Αρχή»), στις 30 Ιουνίου 2014, για το παραδεκτό της αίτησης.

                  (2)

                  Στις 10 Νοεμβρίου 2015 το κράτος μέλος-εισηγητής υπέβαλε στην Επιτροπή, με αντίγραφο στην Αρχή, σχέδιο έκθεσης αξιολόγησης στο οποίο αξιολογεί το αν η δραστική ουσία μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009.

                  (3)

                  Η Αρχή συμμορφώθηκε με τις διατάξεις του άρθρου 12 παράγραφος 1 του κανονισμού (ΕΚ) αριθ. 1107/2009. Σύμφωνα με το άρθρο 12 παράγραφος 3 του κανονισμού (ΕΚ) αριθ. 1107/2009, ζητήθηκε από τον αιτούντα να παράσχει συμπληρωματικά στοιχεία στα κράτη μέλη, στην Επιτροπή και στην Αρχή. Η αξιολόγηση των συμπληρωματικών στοιχείων από το κράτος μέλος-εισηγητή υποβλήθηκε στην Αρχή με τη μορφή επικαιροποιημένου σχεδίου έκθεσης αξιολόγησης στις 8 Σεπτεμβρίου 2016.

                  (4)

                  Στις 18 Νοεμβρίου 2016 η Αρχή κοινοποίησε στον αιτούντα, στα κράτη μέλη και στην Επιτροπή το πόρισμά της (2) σχετικά με το αν η δραστική ουσία «ήπιος ιός της μωσαΐκωσης του pepino, απομονωμένο στέλεχος VC1» μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Η Αρχή δημοσιοποίησε το πόρισμά της.

                  (5)

                  Στις 6 Δεκεμβρίου 2016 η Επιτροπή παρουσίασε στη μόνιμη επιτροπή φυτών, ζώων, τροφίμων και ζωοτροφών την έκθεση ανασκόπησης για την ουσία «ήπιος ιός της μωσαΐκωσης του pepino, απομονωμένο στέλεχος VC1» και σχέδιο κανονισμού που προβλέπει ότι η ουσία «ήπιος ιός της μωσαΐκωσης του pepino, απομονωμένο στέλεχος VC1» εγκρίνεται.

                  (6)

                  Ο αιτών είχε τη δυνατότητα να υποβάλει παρατηρήσεις επί της έκθεσης ανασκόπησης.

                  (7)

                  Όσον αφορά μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει τη δραστική ουσία, και ειδικότερα τις χρήσεις που εξετάστηκαν και αναλύθηκαν στην έκθεση ανασκόπησης, διαπιστώθηκε ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Συνεπώς, θεωρείται ότι τα εν λόγω κριτήρια έγκρισης πληρούνται. Ως εκ τούτου, κρίνεται σκόπιμο να εγκριθεί η δραστική ουσία «ήπιος ιός της μωσαΐκωσης του pepino, απομονωμένο στέλεχος VC1».

                  (8)

                  Ωστόσο, σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 αυτού και με βάση τις τρέχουσες επιστημονικές και τεχνικές γνώσεις, είναι απαραίτητο να συμπεριληφθούν ορισμένοι όροι και περιορισμοί.

                  (9)

                  Επιπλέον, η Επιτροπή θεωρεί ότι ο ήπιος ιός της μωσαΐκωσης του pepino, απομονωμένο στέλεχος VC1, είναι δραστική ουσία χαμηλού κινδύνου σύμφωνα με το άρθρο 22 του κανονισμού (ΕΚ) αριθ. 1107/2009. Ο ήπιος ιός της μωσαΐκωσης του pepino, απομονωμένο στέλεχος VC1, δεν είναι ουσία που προκαλεί ανησυχία, και πληροί τους όρους που καθορίζονται στο σημείο 5 του παραρτήματος II του κανονισμού (ΕΚ) αριθ. 1107/2009. Ο ήπιος ιός της μωσαΐκωσης του pepino, απομονωμένο στέλεχος VC1, είναι ουσία που υπάρχει στη φύση ως στέλεχος ιού που προσβάλλει τα φυτά. Ένας ιός που προσβάλλει τα φυτά δεν αντιγράφεται έξω από τα φυτικά κύτταρα και ο ιός δεν έχει κυτταρική δομή και δεν παράγει μεταβολίτες. Δεν είναι παθογόνος για τον άνθρωπο ή τα ζώα. Η πρόσθετη έκθεση του ανθρώπου, των ζώων και του περιβάλλοντος σε χρήσεις που εγκρίθηκαν βάσει του κανονισμού (ΕΚ) αριθ. 1107/2009 αναμένεται να είναι αμελητέα σε σύγκριση με τη φυσική έκθεση.

                  (10)

                  Ως εκ τούτου, κρίνεται σκόπιμο να εγκριθεί η δραστική ουσία «ήπιος ιός της μωσαΐκωσης του pepino, απομονωμένο στέλεχος VC1», ως ουσία χαμηλού κινδύνου. Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (3) θα πρέπει να τροποποιηθεί αναλόγως.

                  (11)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Έγκριση δραστικής ουσίας
      Η δραστική ουσία «ήπιος ιός της μωσαΐκωσης του pepino, απομονωμένο στέλεχος VC1», όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
      Άρθρο 2
      Τροποποιήσεις του εκτελεστικού κανονισμού (ΕΕ) αριθ. 540/2011
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
      Άρθρο 3
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 8 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 309 της 24.11.2009, σ. 1.

         (2)  Ευρωπαϊκή Αρχή για την Ασφάλεια των Τροφίμων (ΕFSA), 2017. Συμπέρασμα σχετικά με την επανεξέταση από ομοτίμους της εκτίμησης επικινδυνότητας της δραστικής ουσίας «ήπιος ιός της μωσαΐκωσης του pepino, απομονωμένο στέλεχος VC1». EFSA Journal 2017·15(1):4651 [16 σ.]. doi: 10.2903/j.efsa.2017.4651.

         (3)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         ΠΑΡΑΡΤΗΜΑ I

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     Ήπιος ιός της μωσαΐκωσης του pepino, απομονωμένο στέλεχος VC1
                     Αριθμός αναφοράς DSM 26973 στη γερμανική συλλογή μικροοργανισμών και κυτταροκαλλιεργειών (DSMZ)

                     Άνευ αντικειμένου

                     Νικοτίνη < 0,1 mg/L

                     29 Μαρτίου 2017

                     29 Μαρτίου 2032

                     Μπορεί να επιτραπεί μόνο η χρήση σε θερμοκήπια.
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για τον ήπιο ιό της μωσαΐκωσης του pepino, απομονωμένο στέλεχος VC1, και ιδίως τα προσαρτήματα I και II.
                     Κατά τη συνολική αξιολόγηση τα κράτη μέλη πρέπει να δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι ο ήπιος ιός της μωσαΐκωσης του pepino, απομονωμένο στέλεχος VC1, πρέπει να θεωρείται, όπως κάθε μικροοργανισμός, πιθανός ευαισθητοποιητής. Οι όροι χρήσης περιλαμβάνουν μέτρα περιορισμού του κινδύνου, όπου απαιτείται.
                     Η αυστηρή τήρηση των περιβαλλοντικών όρων και η ανάλυση του ελέγχου ποιότητας κατά τη διαδικασία παρασκευής εξασφαλίζονται από τον παραγωγό.

            (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.

         ΠΑΡΑΡΤΗΜΑ II
         Στο μέρος Δ του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                        Κοινή ονομασία, αριθμοί ταυτοποίησης

                        Ονομασία IUPAC

                        Καθαρότητα (*1)

                        Ημερομηνία έγκρισης

                        Λήξη της έγκρισης

                        Ειδικές διατάξεις

                        «8

                        Ήπιος ιός της μωσαΐκωσης του pepino, απομονωμένο στέλεχος VC1
                        Αριθμός αναφοράς DSM 26973 στη γερμανική συλλογή μικροοργανισμών και κυτταροκαλλιεργειών (DSMZ)

                        Άνευ αντικειμένου

                        Νικοτίνη < 0,1 mg/L

                        29 Μαρτίου 2017

                        29 Μαρτίου 2032

                        Μπορεί να επιτραπεί μόνο η χρήση σε θερμοκήπια.
                        Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για τον ήπιο ιό της μωσαΐκωσης του pepino, απομονωμένο στέλεχος VC1, και ιδίως τα προσαρτήματα I και II.
                        Κατά τη συνολική αξιολόγηση τα κράτη μέλη πρέπει να δίνουν ιδιαίτερη προσοχή στην προστασία των χειριστών και των εργαζομένων, λαμβάνοντας υπόψη ότι ο ήπιος ιός της μωσαΐκωσης του pepino, απομονωμένο στέλεχος VC1, πρέπει να θεωρείται, όπως κάθε μικροοργανισμός, πιθανός ευαισθητοποιητής. Οι όροι χρήσης περιλαμβάνουν μέτρα περιορισμού του κινδύνου, όπου απαιτείται.
                        Η αυστηρή τήρηση των περιβαλλοντικών όρων και η ανάλυση του ελέγχου ποιότητας κατά τη διαδικασία παρασκευής εξασφαλίζονται από τον παραγωγό.».

            (*1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Εκτελεστικός κανονισμός (ΕΕ) 2017/397 της Επιτροπής, της 7ης Μαρτίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.3.2017

               EL

               Επίσημη Εφημερίδα της Ευρωπαϊκής Ένωσης

               L 60/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/397 ΤΗΣ ΕΠΙΤΡΟΠΉΣ
   της 7ης Μαρτίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/1377 της Επιτροπής, της 25ης Ιουλίου 2017, για την ανανέωση της έγκρισης της χλωροφακινόνης ως δραστικής ουσίας για χρήση σε βιοκτόνα του τύπου 14 (Κείμενο που παρουσιάζει ενδιαφέρον για τον ΕΟΧ )

text:
               26.7.2017

               EL

               Επίσημη Εφημερίδα της Ευρωπαϊκής Ένωσης

               L 194/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1377 ΤΗΣ ΕΠΙΤΡΟΠΉΣ
   της 25ης Ιουλίου 2017
   για την ανανέωση της έγκρισης της χλωροφακινόνης ως δραστικής ουσίας για χρήση σε βιοκτόνα του τύπου 14
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 14 παράγραφος 4 στοιχείο α),
   Εκτιμώντας τα ακόλουθα:

               (1)

               Η δραστική ουσία χλωροφακινόνη έχει εγκριθεί για χρήση σε βιοκτόνα του τύπου προϊόντων 14 ως τρωκτικοκτόνο σύμφωνα με τον κανονισμό (ΕΕ) αριθ. 528/2012.

               (2)

               Σύμφωνα με το άρθρο 13 παράγραφος 1 του κανονισμού (ΕΕ) αριθ. 528/2012, υποβλήθηκε αίτηση στον Ευρωπαϊκό Οργανισμό Χημικών («ο Οργανισμός») για την ανανέωση της έγκρισης της εν λόγω δραστικής ουσίας. Την εφαρμογή αυτή την αξιολόγησε η αρμόδια αρχή της Ισπανίας ως αρμόδια αρχή αξιολόγησης.

               (3)

               Στις 25 Μαρτίου 2016 η αρμόδια αρχή αξιολόγησης υπέβαλε στον Οργανισμό τη σύστασή της σχετικά με την ανανέωση της έγκρισης της χλωροφακινόνης.

               (4)

               Στις 16 Ιουνίου 2016 η γνωμοδότηση του Οργανισμού διατυπώθηκε από την επιτροπή βιοκτόνων του Οργανισμού (2), αφού ελήφθησαν υπόψη τα συμπεράσματα της αρμόδιας αρχής αξιολόγησης.

               (5)

               Σύμφωνα με την εν λόγω γνωμοδότηση, η χλωροφακινόνη πληροί τα κριτήρια που καθορίζονται στον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3) για να ταξινομηθεί ως τοξική για την αναπαραγωγή κατηγορίας 1B. Επομένως, η χλωροφακινόνη πληροί το κριτήριο εξαίρεσης που ορίζεται στο άρθρο 5 παράγραφος 1 στοιχείο γ) του κανονισμού (ΕΕ) αριθ. 528/2012.

               (6)

               Επιπλέον, η ουσία πληροί επίσης τα κριτήρια που καθορίζονται στον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (4) για να θεωρηθεί ανθεκτική και τοξική. Η χρήση προϊόντων που περιέχουν χλωροφακινόνη προκαλεί ανησυχίες σε σχέση με περιπτώσεις πρωτογενούς και δευτερογενούς δηλητηρίασης, ακόμα και όταν εφαρμόζονται περιοριστικά μέτρα διαχείρισης. Επομένως, η χλωροφακινόνη πληροί και το κριτήριο του να είναι υποψήφια για υποκατάσταση σύμφωνα με το άρθρο 10 παράγραφος 1 στοιχεία δ) και ε) του κανονισμού (ΕΕ) αριθ. 528/2012.

               (7)

               Σύμφωνα με το άρθρο 12 του κανονισμού (ΕΕ) αριθ. 528/2012, η έγκριση των δραστικών ουσιών που πληρούν τα κριτήρια μπορεί να ανανεωθεί μόνον εφόσον εξακολουθεί να ισχύει τουλάχιστον ένας από τους όρους για την παρέκκλιση που προβλέπεται στο άρθρο 5 παράγραφος 2 του εν λόγω κανονισμού.

               (8)

               Σύμφωνα με το άρθρο 10 παράγραφος 3 του κανονισμού (ΕΕ) αριθ. 528/2012, ο Οργανισμός διοργάνωσε δημόσια διαβούλευση με σκοπό να συλλέξει τις σχετικές πληροφορίες για τη χλωροφακινόνη, συμπεριλαμβανομένων των πληροφοριών για τα διαθέσιμα υποκατάστατα.

               (9)

               Η Επιτροπή πραγματοποίησε επίσης ειδική δημόσια διαβούλευση ώστε να συγκεντρώσει πληροφορίες σχετικά με το κατά πόσο πληρούνται οι όροι για την παρέκκλιση που προβλέπεται στο άρθρο 5 παράγραφος 2 του κανονισμού (ΕΕ) αριθ. 528/2012. Η Επιτροπή δημοσιοποίησε τις εισηγήσεις που έγιναν στην εν λόγω διαβούλευση.

               (10)

               Οι εισηγήσεις στις δύο προαναφερθείσες δημόσιες διαβουλεύσεις, καθώς και οι πληροφορίες σχετικά με τη διαθεσιμότητα εναλλακτικών επιλογών αντί των αντιπηκτικών τρωκτικοκτόνων που περιλαμβάνονται στο παράρτημα 1 της έκθεσης της Επιτροπής σχετικά με τα μέτρα μετριασμού του κινδύνου για τα αντιπηκτικά τρωκτικοκτόνα (5) συζητήθηκαν με τα κράτη μέλη στο πλαίσιο της μόνιμης επιτροπής βιοκτόνων.

               (11)

               Τα τρωκτικά μπορούν να φέρουν παθογόνα που είναι υπεύθυνα για πολλές ζωονόσους, οι οποίες μπορούν να δημιουργούν σοβαρούς κινδύνους για την υγεία του ανθρώπου ή των ζώων. Τα μη χημικά μέτρα καταπολέμησης και οι μέθοδοι πρόληψης για την καταπολέμηση των τρωκτικών, όπως οι μηχανικές, ηλεκτρικές ή κολλώδεις παγίδες, ενδέχεται να μην είναι επαρκώς αποτελεσματικά και να εγείρουν πρόσθετα ερωτήματα ως προς το κατά πόσον είναι βάναυσα ή οδηγούν σε άσκοπο βασανισμό των τρωκτικών. Εναλλακτικές δραστικές ουσίες οι οποίες έχουν εγκριθεί για χρήση ως τρωκτικοκτόνα μπορεί να μην ενδείκνυνται για όλες τις κατηγορίες χρηστών ή να μην είναι αποτελεσματικές για όλα τα είδη τρωκτικών. Δεδομένου ότι η αποτελεσματική καταπολέμηση των τρωκτικών δεν μπορεί να στηρίζεται μόνο σε τέτοια μη χημικά μέτρα καταπολέμησης ή μεθόδους πρόληψης, η χλωροφακινόνη θεωρείται απαραίτητη για την ορθή καταπολέμηση των τρωκτικών, ως συμπλήρωμα των εν λόγω εναλλακτικών επιλογών. Κατά συνέπεια η χρήση χλωροφακινόνης θα συνίστατο στην πρόληψη ή τον έλεγχο σοβαρού κινδύνου για την υγεία των ανθρώπων και των ζώων που εμπλέκονται. Επομένως, ο όρος που προβλέπεται στο άρθρο 5 παράγραφος 2 στοιχείο β) ικανοποιείται.

               (12)

               Η καταπολέμηση των τρωκτικών, επί του παρόντος, εξαρτάται σε μεγάλο βαθμό από τη χρήση αντιπηκτικών τρωκτικοκτόνων και η μη έγκριση των ουσιών αυτών θα μπορούσε να οδηγήσει σε ανεπαρκή καταπολέμηση. Κάτι τέτοιο θα είχε σημαντικές αρνητικές επιπτώσεις όχι μόνο στην υγεία του ανθρώπου ή των ζώων ή στο περιβάλλον, αλλά και στην αίσθηση ασφάλειας του κοινού ως προς την έκθεσή του στα τρωκτικά, καθώς και στην ασφάλεια μιας σειράς οικονομικών δραστηριοτήτων ενδεχομένως ευπρόσβλητων από τα τρωκτικά, γεγονός που θα είχε οικονομικές και κοινωνικές συνέπειες. Από την άλλη πλευρά, οι κίνδυνοι για την υγεία του ανθρώπου, των ζώων ή για το περιβάλλον που απορρέουν από τη χρήση προϊόντων που περιέχουν χλωροφακινόνη μπορεί να μετριαστούν αν χρησιμοποιούνται σύμφωνα με ορισμένες προδιαγραφές και όρους. Επομένως, η μη έγκριση της χλωροφακινόνης ως δραστικής ουσίας θα είχε δυσανάλογα αρνητικές επιπτώσεις για την κοινωνία σε σύγκριση με τους κινδύνους που προκύπτουν από τη χρήση της ουσίας. Επομένως, ο όρος που προβλέπεται στο άρθρο 5 παράγραφος 2 στοιχείο γ) ικανοποιείται.

               (13)

               Συνεπώς, είναι σκόπιμο να ανανεωθεί η έγκριση της χλωροφακινόνης για χρήση σε βιοκτόνα του τύπου προϊόντων 14, με την επιφύλαξη της συμμόρφωσης με ορισμένες προδιαγραφές και όρους.

               (14)

               Η χλωροφακινόνη είναι υποψήφια για υποκατάσταση σύμφωνα με το άρθρο 10 παράγραφος 1 στοιχεία α), δ) και ε) του κανονισμού (ΕΕ) αριθ. 528/2012 και κατά συνέπεια θα πρέπει να ισχύσει η περίοδος ανανέωσης που προβλέπεται στο άρθρο 10 παράγραφος 4 του εν λόγω κανονισμού.

               (15)

               Με βάση την εκτελεστική απόφαση (ΕΕ) 2015/1737 της Επιτροπής (6), η αρχική ημερομηνία λήξης της έγκρισης της βρωμαδιολόνης, της χλωροφακινόνης και της κουματετραλύλης για χρήση σε βιοκτόνα του τύπου προϊόντων 14 αναβλήθηκε έως τις 30 Ιουνίου 2018. Καθώς η εξέταση των αιτήσεων για την ανανέωση της έγκρισης των ουσιών αυτών έχει πλέον ολοκληρωθεί, είναι σκόπιμο να καταργηθεί η εκτελεστική απόφαση (ΕΕ) 2015/1737.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανανεώνεται η έγκριση της χλωροφακινόνης ως δραστικής ουσίας για χρήση σε βιοκτόνα του τύπου προϊόντων 14, με την επιφύλαξη των προδιαγραφών και των όρων που καθορίζονται στο παράρτημα.
   Άρθρο 2
   Η εκτελεστική απόφαση (ΕΕ) 2015/1737 καταργείται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  https://echa.europa.eu/el/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

      (4)  Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396 της 30.12.2006, σ. 1).

      (5)  Μέτρα μετριασμού του κινδύνου για τα αντιπηκτικά τρωκτικοκτόνα — Τελική έκθεση. Ευρωπαϊκή Επιτροπή (2014), Βρυξέλλες, Βέλγιο. 100 σσ. ISBN 978-92-79-44992-5.

      (6)  Εκτελεστική απόφαση (ΕΕ) 2015/1737 της Επιτροπής, της 28ης Σεπτεμβρίου 2015, για τη μετάθεση της ημερομηνίας λήξης της έγκρισης της βρωμαδιολόνης, της χλωροφακινόνης και της κουματετραλύλης για χρήση σε βιοκτόνα του τύπου προϊόντων 14 (ΕΕ L 252 της 29.9.2015, σ. 58).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί ταυτοποίησης

                  Ελάχιστος βαθμός καθαρότητας της δραστικής ουσίας (1)

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Χλωροφακινόνη

                  Ονομασία IUPAC:
                  2-[2-(4-χλωροφαινυλο)-2-φαινυλακετυλο]ινδανο-1,3-διόνη
                  Αριθ. ΕΚ: 223-003-0
                  Αριθ. CAS: 3691-35-8

                  978 g/kg

                  30 Ιουνίου 2024

                  14

                  Η χλωροφακινόνη θεωρείται ουσία υποψήφια για υποκατάσταση, σύμφωνα με το άρθρο 10 παράγραφος 1 στοιχεία α), δ) και ε) του κανονισμού (ΕΕ) αριθ. 528/2012.
                  Οι άδειες για τα βιοκτόνα υπόκεινται στους ακόλουθους γενικούς όρους:

                              1)

                              Κατά την αξιολόγηση του προϊόντος δίνεται ιδιαίτερη προσοχή στα επίπεδα έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από αιτήσεις χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο. Επιπλέον, σύμφωνα με το παράρτημα VI σημείο 10 του κανονισμού (ΕΕ) αριθ. 528/2012, κατά την αξιολόγηση του προϊόντος εξετάζεται αν μπορούν να ικανοποιηθούν οι προϋποθέσεις του άρθρου 5 παράγραφος 2 του κανονισμού (ΕΕ) αριθ. 528/2012.

                              2)

                              Στα προϊόντα χορηγείται άδεια χρήσης μόνο στα κράτη μέλη στα οποία ικανοποιείται τουλάχιστον ένας από τους όρους που καθορίζονται στο άρθρο 5 παράγραφος 2 του κανονισμού (ΕΕ) αριθ. 528/2012.

                              3)

                              Η ονομαστική συγκέντρωση της χλωροφακινόνης δεν πρέπει να υπερβαίνει τα 50 mg/kg σε άλλα προϊόντα εκτός από τα σκευάσματα επαφής, ενώ στα σκευάσματα επαφής δεν υπερβαίνει τα 2 000  mg/kg.

                              4)

                              Τα προϊόντα περιέχουν μέσο πρόκλησης αποστροφής και χρωστική.

                              5)

                              Δεν εγκρίνονται προϊόντα σε μορφή προσκολλώμενης σκόνης.

                              6)

                              Προϊόντα με τη μορφή σκευασμάτων επαφής, εκτός από την προσκολλώμενη σκόνη, λαμβάνουν άδεια χρήσης μόνο από καταρτισμένους επαγγελματίες σε εσωτερικούς χώρους όπου δεν έχουν πρόσβαση παιδιά ή ζώα τα οποία δεν αποτελούν στόχο.

                              7)

                              Δεν χορηγείται άδεια για τη χρήση των προϊόντων σε μόνιμη ή διαλείπουσα δόλωση.

                              8)

                              Άδεια χορηγείται μόνο σε ετοιμόχρηστα προϊόντα.

                              9)

                              Ελαχιστοποιείται η πρωτογενής και δευτερογενής έκθεση του ανθρώπου, των μη στοχευόμενων ζώων και του περιβάλλοντος, με τη μελέτη και εφαρμογή όλων των ενδεδειγμένων και διαθέσιμων μέτρων για τον μετριασμό του κινδύνου. Σ' αυτά τα μέτρα περιλαμβάνονται, για παράδειγμα, ο περιορισμός στη χρήση από επαγγελματίες ή καταρτισμένους επαγγελματίες, όταν είναι δυνατόν, και ο καθορισμός πρόσθετων ειδικών όρων ανά κατηγορία χρηστών.

                              10)

                              Πτώματα και μη καταναλωθέντα δολώματα απορρίπτονται σύμφωνα με τις τοπικές απαιτήσεις. Η μέθοδος απόρριψης περιγράφεται συγκεκριμένα στην περίληψη των χαρακτηριστικών του προϊόντος της εθνικής άδειας και αναγράφεται στην ετικέτα του προϊόντος.

                        Επιπλέον των γενικών όρων, οι άδειες για βιοκτόνα που προορίζονται για χρήση από το ευρύ κοινό υπόκεινται στους ακόλουθους όρους:

                              1)

                              Χορηγείται άδεια για τη χρήση των προϊόντων μόνο σε δολωματικούς σταθμούς ανθεκτικούς στην παραβίαση.

                              2)

                              Τα προϊόντα προσφέρονται μόνο με τις εξής μέγιστες ποσότητες δολώματος ανά συσκευασία:

                                          α)

                                          Για τα προϊόντα κατά των ποντικών μόνο:

                                                      i)

                                                      Για δολώματα σε μορφή κόκκων, κουφέτων ή πάστας: 250 g.

                                                      ii)

                                                      Για δολώματα σε μορφή κύβων παραφίνης: 500 g.

                                          β)

                                          Για προϊόντα κατά των αρουραίων μόνο ή κατά των ποντικών και των αρουραίων:

                                                      i)

                                                      Για δολώματα σε μορφή κόκκων, κουφέτων ή πάστας: 750 g.

                                                      ii)

                                                      Για δολώματα σε μορφή κύβων παραφίνης: 1 500  g.

                              3)

                              Προϊόντα κατά των Rattus norvegicus και Rattus rattus λαμβάνουν άδεια μόνο για χρήση σε εσωτερικούς χώρους ή σε οικοδομήματα και γύρω από αυτά.

                              4)

                              Προϊόντα κατά του Mus musculus λαμβάνουν άδεια μόνο για χρήση σε εσωτερικούς χώρους.

                              5)

                              Τα πρόσωπα που διαθέτουν προϊόντα στην αγορά εξασφαλίζουν ότι τα προϊόντα συνοδεύονται από πληροφορίες σχετικά με τους κινδύνους που συνδέονται με τα αντιπηκτικά τρωκτικοκτόνα εν γένει, τα μέτρα για τον περιορισμό της χρήσης τους στο ελάχιστο απαραίτητο και κατάλληλα μέτρα προφύλαξης που πρέπει να ληφθούν.

                              6)

                              Για τα προϊόντα με τη μορφή χαλαρών σκευασμάτων, όπως οι κόκκοι ή τα κουφέτα, άδεια χορηγείται μόνο σε σκευάσματα που διατίθενται σε φακελίσκους ή άλλες συσκευασίες, με σκοπό τη μείωση της έκθεσης των ανθρώπων και του περιβάλλοντος.

                        Επιπλέον των γενικών όρων, οι άδειες για βιοκτόνα που προορίζονται για χρήση από επαγγελματίες υπόκεινται στους ακόλουθους όρους:

                              1)

                              Δεν χορηγείται άδεια για τη χρήση προϊόντων σε αποχετεύσεις, ανοικτούς χώρους ή χώρους εναπόθεσης αποβλήτων.

                              2)

                              Χορηγείται άδεια για τη χρήση των προϊόντων μόνο σε δολωματικούς σταθμούς ανθεκτικούς στην παραβίαση.

                              3)

                              Τα πρόσωπα που διαθέτουν στην αγορά προϊόντα για επαγγελματίες χρήστες διασφαλίζουν ότι τα προϊόντα αυτά δεν διατίθενται στο ευρύ κοινό.

                        Επιπλέον των γενικών όρων, οι άδειες για βιοκτόνα που προορίζονται για χρήση από καταρτισμένους επαγγελματίες υπόκεινται στους ακόλουθους όρους:

                              1)

                              Επιτρέπεται η χορήγηση άδειας για τη χρήση προϊόντων σε αποχετεύσεις, ανοικτούς χώρους ή χώρους εναπόθεσης αποβλήτων.

                              2)

                              Επιτρέπεται η χορήγηση άδειας για τη χρήση προϊόντων σε καλυμμένα και προστατευμένα σημεία δόλωσης, εφόσον αυτά παρέχουν το ίδιο επίπεδο προστασίας των μη στοχευόμενων ειδών και του ανθρώπου με τους ανθεκτικούς στην παραβίαση δολωματικούς σταθμούς.

                              3)

                              Τα πρόσωπα που διαθέτουν στην αγορά προϊόντα για καταρτισμένους επαγγελματίες χρήστες διασφαλίζουν ότι τα προϊόντα δεν διατίθενται σε άλλα πρόσωπα εκτός από καταρτισμένους επαγγελματίες.

         (1)  Η καθαρότητα που αναγράφεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (EE) 2015/325 του Συμβουλίου, της 2ας Μαρτίου 2015 , περί εφαρμογής του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία

text:
               3.3.2015

               EL

               Επίσημη Εφημερίδα της Ευρωπαϊκής Ένωσης

               L 58/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2015/325 ΤΟΥ ΣΥΜΒΟΥΛΊΟΥ
   της 2ας Μαρτίου 2015
   περί εφαρμογής του άρθρου 13 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 356/2010 του Συμβουλίου, της 26ης Απριλίου 2010, για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία (1), και ιδίως το άρθρο 13,
   Εκτιμώντας τα ακόλουθα:

               (1)

               Στις 26 Απριλίου 2010 το Συμβούλιο εξέδωσε τον κανονισμό (ΕΕ) αριθ. 356/2010.

               (2)

               Στις 19 Δεκεμβρίου 2014 η Επιτροπή του Συμβουλίου Ασφαλείας των Ηνωμένων Εθνών, που έχει συσταθεί κατ' εφαρμογή των αποφάσεων 751 (1992) και 1907 (2009) του Συμβουλίου Ασφαλείας των Ηνωμένων Εθνών, διέγραψε ένα πρόσωπο από τον κατάλογο των προσώπων που υπόκεινται στα περιοριστικά μέτρα τα οποία εκτίθενται στις παραγράφους 1, 3 και 7 της απόφασης 1844 (2008) του Συμβουλίου Ασφαλείας.

               (3)

               Το παράρτημα Ι του κανονισμού (ΕΚ) αριθ. 356/2010 πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΕ) αριθ. 356/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Μαρτίου 2015.

            Για το Συμβούλιο

            Η Πρόεδρος

         D. REIZNIECE-OZOLA

      (1)  ΕΕ L 105 της 27.4.2010, σ. 1.

      ΠΑΡΑΡΤΗΜΑ
      Διαγράφεται η καταχώριση στο παράρτημα Ι του κανονισμού (EΚ) αριθ. 356/2010 για το εξής πρόσωπο:
      Mohamed SA'ID


title: Εκτελεστικός κανονισμός (ΕΕ) αριθ. 228/2014 της Επιτροπής, της 10ης Μαρτίου 2014 , για την τροποποίηση του κανονισμού (ΕΚ) αριθ. 601/2006 για την εφαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις, όσον αφορά το μορφότυπο και τη διαδικασία διαβίβασης δεδομένων

text:
               11.3.2014

               EL

               Επίσημη Εφημερίδα της Ευρωπαϊκής Ένωσης

               L 70/16

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 228/2014 ΤΗΣ ΕΠΙΤΡΟΠΉΣ

   της 10ης Μαρτίου 2014
   για την τροποποίηση του κανονισμού (ΕΚ) αριθ. 601/2006 για την εφαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις, όσον αφορά το μορφότυπο και τη διαδικασία διαβίβασης δεδομένων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις (1), και ιδίως το άρθρο 7,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 601/2006 της Επιτροπής (2) θέσπισε τους εκτελεστικούς κανόνες για το μορφότυπο και τη διαδικασία διαβίβασης στην Επιτροπή (Eurostat) των απαιτούμενων δεδομένων για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις και καθόρισε τις τεχνικές προδιαγραφές της δομής των δεδομένων.

               (2)

               Ο κανονισμός (ΕΚ) αριθ. 555/2012 της Επιτροπής (3) επικαιροποίησε τις απαιτήσεις διαβίβασης δεδομένων και τους ορισμούς που προβλέπονται στον κανονισμό (ΕΚ) αριθ. 184/2005, ώστε να αντικατοπτρίζουν τα νέα διεθνή πρότυπα τα οποία καθορίζουν τους γενικούς κανόνες που διέπουν την κατάρτιση αυτών των στατιστικών, όπως το Εγχειρίδιο του Διεθνούς Νομισματικού Ταμείου (ΔΝΤ) για το Ισοζύγιο Πληρωμών και τη Διεθνή Επενδυτική Θέση (Balance of Payments and International Investment Position Manual), τον Ορισμό Αναφοράς του Οργανισμού Οικονομικής Συνεργασίας και Ανάπτυξης (ΟΟΣΑ) για τις Άμεσες Ξένες Επενδύσεις (Benchmark Definition of Foreign Direct Investment) και το Εγχειρίδιο του Οργανισμού Ηνωμένων Εθνών (ΟΗΕ) για τις Στατιστικές του Διεθνούς Εμπορίου στον Τομέα των Υπηρεσιών (Manual on Statistics of International Trade in Services).

               (3)

               Σύμφωνα με τα διεθνή πρότυπα, το «πρότυπο ανταλλαγής στατιστικών στοιχείων και μεταδεδομένων» (SDMX-Statistical Data and Metadata eXchange standard) έχει καθιερωθεί ως κοινό μορφότυπο για την ηλεκτρονική ανταλλαγή δεδομένων και μεταδεδομένων και έχει υιοθετηθεί, ή προβλέπεται να υιοθετηθεί, από πολλούς διεθνείς οργανισμούς και εθνικές αρχές που παράγουν δεδομένα. Συνεπώς, είναι αναγκαίο να διατυπωθεί ένας ευρύτερος ορισμός των συμβατών με το SDMX μορφοτύπων δεδομένων, καθώς και ένας νέος ορισμός για τη δομή των δεδομένων σύμφωνα με το πρότυπο αυτό.

               (4)

               Ο κανονισμός (ΕΚ) αριθ. 601/2006, που προβλέπει τη χρήση του μορφότυπου δεδομένων «Gesmes» ως αποκλειστικού μέσου για τη διαβίβαση δεδομένων από τα κράτη μέλη στην Επιτροπή (Eurostat), θα πρέπει να τροποποιηθεί ώστε να περιλαμβάνει επίσης αναφορές στο SDMX.

               (5)

               Οι τεχνικές προδιαγραφές της δομής των δεδομένων δεν θα πρέπει να έχουν νομικά δεσμευτικό χαρακτήρα. Αντ’ αυτού, οι τεχνικές προδιαγραφές τις οποίες συνιστά η Επιτροπή θα πρέπει να περιέχονται στο Εγχειρίδιο Ισοζυγίου Πληρωμών (Balance of Payments Vademecum) της Eurostat (4), το οποίο αναθεωρείται ετησίως. Ο κανονισμός (ΕΚ) αριθ. 601/2006 θα πρέπει να τροποποιηθεί ανάλογα.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ισοζυγίου πληρωμών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 601/2006 τροποποιείται ως εξής:

               (1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Μορφότυπο δεδομένων
               Τα κράτη μέλη χρησιμοποιούν μορφότυπα δεδομένων συμβατά με το πρότυπο SDMX. Η Επιτροπή (Eurostat) παρέχει λεπτομερή τεκμηρίωση σχετικά με τα εν λόγω μορφότυπα καθώς και οδηγίες για την εφαρμογή τους, σύμφωνα με τις απαιτήσεις του παρόντος κανονισμού.»

               (2)

               Το άρθρο 3 απαλείφεται.

               (3)

               Το παράρτημα απαλείφεται.

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουνίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 35 της 8.2.2005, σ. 23.

      (2)  Κανονισμός (ΕΚ) αριθ. 601/2006 της Επιτροπής, της 18ης Απριλίου 2006, για την εφαρμογή του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου όσον αφορά το μορφότυπο και τη διαδικασία διαβίβασης δεδομένων (ΕΕ L 106 της 19.4.2006, σ. 7).

      (3)  Κανονισμός (ΕΕ) αριθ. 555/2012 της Επιτροπής, της 22ας Ιουνίου 2012, για την τροποποίηση του κανονισμού (ΕΚ) αριθ. 184/2005 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το ισοζύγιο πληρωμών, το διεθνές εμπόριο υπηρεσιών και τις άμεσες ξένες επενδύσεις, όσον αφορά την επικαιροποίηση των απαιτήσεων για στοιχεία και των ορισμών (ΕΕ L 166 της 27.6.2012, σ. 22).

      (4)  Το εν λόγω εγχειρίδιο υπάρχει στο «Κέντρο επικοινωνίας και ενημέρωσης για τις διοικήσεις, τις επιχειρήσεις και τους πολίτες» (CIRCABC) της Ευρωπαϊκής Επιτροπής, απευθείας σύνδεσμος


title: Εκτελεστικός κανονισμός (ΕΕ) αριθ. 140/2013 της Επιτροπής, της 18ης Φεβρουαρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pa de Pagès Català (ΠΓΕ)]

text:
               20.2.2013

               EL

               Επίσημη Εφημερίδα της Ευρωπαϊκής Ένωσης

               L 47/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 140/2013 ΤΗΣ ΕΠΙΤΡΟΠΉΣ
   της 18ης Φεβρουαρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Pa de Pagès Català (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 τέθηκε σε ισχύ την 3η Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση που υπέβαλε η Ισπανία για την καταχώριση της ονομασίας «Pa de Pagès Català» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Φεβρουαρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 128 της 3.5.2012, σ. 14.

      ΠΑΡΑΡΤΗΜΑ
      Γεωργικά προϊόντα και τρόφιμα που αναφέρονται στο παράρτημα I μέρος I του κανονισμού (ΕΕ) αριθ. 1151/2012:

         Κλάση 2.4.   Προϊόντα αρτοποιίας, ζαχαροπλαστικής, ζαχαρώδη παρασκευάσματα, προϊόντα μπισκοτοποιίας

      ΙΣΠΑΝΙΑ
      Pa de Pagès Català (ΠΓΕ)